Porsona

Homo sapiens (LINNAEUS, 1758; dal latin «porsona che sá ») é la definiziun tassonomica dla porsona moderna. Ara toca pro le jëne Homo, de chël che ara é la sora sort viënta, pro la familia di hominidae, pro l’ordin di primates, pro la classa di mamifers y pro le dominium di eucarioc.

La storia dla porsona vëgn a se le dé tla Storia dla tera. Les periodes dla storia dla porsona é la:

Preistoria

Storia antica

Storia post-classica/medievala 

Storia moderna

Storia contemporana

Aladô de reperc ciafá dl 2017 tl Marocco dess la sort Homo sapiens s’avëi svilupé dan da ca. 300.000 inant tl’Africa dl ost, daolache ara é spo piada ia a colonisé i atri continënc Le Scienze, Un'origine più antica per Homo sapiens, 7 giugno 2017.

La teoria plü reconesciüda sön la evoluziun dla porsona é che: 

•	la sot-tribú Hominina s’aís svilupé tl Rift african da na popolaziun de ominids dan da ca. 5-6 miliuns d’agn;

•	le jëne Homo s’áis desfarënzié dal Australopithecus dan da 2,3-2,4 miliuns d’agn y che al s’ais slarié fora söla tera sciöche Homo erectus

•	che la sort Homo sapiens s’ais svilupé tl’Africa dan da 300.000-200.000 agn y s’áis plü tert (dan da 100.000-65.000 agn) slarié fora sön la tera ince tres ibridaziuns cun sortes somiëntes sciöche Homo neanderthalensis y Homo de Denisova

Valgügn antropologs arata che la sort Homo sapiens áis döes sot-sortesHuman evolution: the fossil evidence in 3D, by Philip L. Walker and Edward H. Hagen, Dept of Anthropology, University of California, Santa Barbara, retrieved 5 april, 2005:

•	Homo sapiens sapiens, la porsona moderna

•	Homo sapiens idaltu, na paleo-sot-sort morta fora 

Al é gnü porté ite sciöche paleo-sot-sortes dl Homo sapiens: 

•	Homo sapiens heidelbergensis (porsona de Heidelberg)

•	Homo sapiens neanderthalensis (porsona de Neandertal)

La porsona á n ciorvel dër strotoré y svilupé che é dër gran respet ales dimenjiuns dla porsona, che ti é da svilupé pinsiers tla forma de rajonamënc, lingac, creativité y introspeziun. Chëstes abilités desfarënziëia la porsona dales atres creatöres viëntes. Porater á la porsona d’atres carateristiches fondamentales:

-	la postöra rodunta, che pro i mamifers vëgn ma dant ti cangurs

-	i mëmbri dessura lëdi y cun gran sensibilité 

-	la vijiun binocolara che vá debojëgn por la perzeziun dla profondité (stereopsis)

-	la prezijiun tl manajé i ogec

 Tabela de confrunt 

I inoms dles sortes é evidenziá sce al é dan man tröc fossils. Al é ince porté ite sortes che ne é nia ciamó gnüdes reconesciüdes ufizialmënter.

 sort perioda(milioni di anni fa) post altëza (m) pëis (kg) volum dl ciorvel (cm³) fossils descurida /publicaziun dl inom  H. habilis 2.5–1.5 Africa 1.0–1.5 33–55 510-600 tröc 1960/1964 Homo rudolfensis al ne é nia sigü sce al fej pert dl jëne Homo  1.9 Kenya       1 crëpa 1972/1986 Homo gautengensis classifiché ince sciölche Homo habilis 1.9–0.6 Süd Africa 1   600 trëi porsones 2010 Homo ergasterclassifiché ince sciöche Homo erectus 1.8–1.3 Africa     700–850 tröc 1975 Homo erectus 1.7–0.07 Africa, Eurasia (Giava, Cina, India, Caucasus) 1.8 60 900–1100 tröc 1891/1892 Homo antecessorclassifiché ince sciöche Homo heidelbergensis 1.2–0.8 Spania 1.75 90 1000 2 sic 1997 Homo cepranensisun n su fossil, bonamënter de Homo erectus 0.9-0.35 Talia     1000 1 crëpa 1994/2003 Homo heidelbergensis 0.6–0.35 Europa, Africa, Cina 1.8 90 1100–1400 tröc 1908 Homo rhodesiensisclassifiché ince sciöche  Homo heidelbergensis 0.35–0.12 Zambia     1300 dër püc 1921Homo neanderthalensisbonamënter na sot-sort de Homo sapiens 0.35–0.04 Europa, Asia dl vest 1.7 55–70 1200–1900 tröc 1829/1864Homo naledi0.33-0.23Süd Africa1.54545015 porsones2013/2015 Homo floresiensisclassificaziun nia sigüda ?–0.05 Indonesia 1.0 25 400 7 porsones 2003/2004Homo tsaichangensisbonamënter Homo erectus0.19-0.01Taiwan   1 na porsonadan dal 2008/2015 homo sapiens(porsona moderna) 0.3(?)/0.2–presënt Döt le monn  1.5–1.9 50–100 950–1800 viënt —/1758 Homo de Denisova]]bonamënter na sot-sort de Homo sapiens o n ibrid 0.04 Ruscia       1 sit 2010 Porsones dl ander dl Cerf Cöce/Red Deer Cave peoplebonamënter na sot-sort de Homo sapiens o n ibrid 0.0145-0.0115 Cina       dër püc 2012
Notes